Document ID: 31992R1745

ΚΑΝΟΝΙΣΜΟΣ (ΕΟΚ) αριθ. 1745/92 ΤΟΥ ΣΥΜΒΟΥΛΙΟΥ της 30ής Ιουνίου 1992 για τον καθορισμό, για την περίοδο εμπορίας των σιτηρών 1992/93, της ελάχιστης τιμής των γεωμήλων που καταβάλλεται από τον αμυλοποιό στον παραγωγό γεωμήλων
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1008/86 του Συμβουλίου της 25ης Μαρτίου 1986 για τον καθορισμο ορισμένων λεπτομερειών του καθεστώτος επιστροφών στην παραγωγή που εφαρμόζονται στο άμυλο γεωμήλων (1), και ιδίως το άρθρο 1 παράγραφος 1,
την πρόταση της Επιτροπής (2),
Εκτιμώντας:
ότι, βάσει του κανονισμού (ΕΟΚ) αριθ. 1008/86, θα πρέπει το Συμβούλιο να καθορίσει μια ελάχιστη τιμή που θα καταβάλεται από τον αμυλοποιό στον παραγωγό γεωμήλων, στο στάδιο παράδοσης "στη θύρα του εργοστασίου", για τα γεώμηλα που χρησιμοποιούνται για την παρασκευή αμύλου- ότι η χορήγηση της πριμοδότησης στον αμυλοποιό εξαρτάται από την πληρωμή αυτής της ελάχιστης τιμής-
ότι πρέπει να διατηρηθεί ο σύνδεσμος μεταξύ των τιμών κατά την παράδοση των πρώτων υλών που προορίζονται για την παρασκευή κάθε είδους αμύλων, προκειμένου να εξασφαλιστούν ίσοι όροι ανταγωνισμού μεταξύ των διαφόρων βιομηχανιών παρασκευής αμύλου.
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ελάχιστη τιμή των γεωμήλων που καταβάλλεται από τον αμυλοποιό στον παραγωγό γεωμήλων, στο στάδιο παράδοσης "στη θύρα του εργοστασίου", για την ποσότητα των γεωμήλων που απαιτείται για την παρασκευή ενός τόνου αμύλου, είναι 241,21 Ecu για την περίοδο εμπορίας σιτηρών 1992/93.
Η τιμή αυτή προσαρμόζεται σε συνάρτηση με την περιεκτικότητα των γεωμήλων σε άμυλο.
Άρθρο 2
Οι λεπτομέρειες εφαρμογής του παρόντος κανονισμού θεσπίζονται με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στο τομέα των σιτηρών (3).
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 1992.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 30 Ιουνίου 1992.

Labels: 17